2004D0452 — HU — 29.05.2009 — 011.001

Ez a dokumentum kizárólag tájékoztató jellegű, az intézmények semmiféle felelősséget nem vállalnak a tartalmáért

►B A BIZOTTSÁG HATÁROZATA (2004. április 29.) a bizalmas adatokhoz való tudományos célú hozzáférésre feljogosított kutatókat foglalkoztató szervezetek jegyzékének megállapításáról (az értesítés a C(2004) 1664. számú dokumentummal történt) (EGT vonatkozású szöveg) (2004/452/EK) (HL L 156, 30.4.2004, p.1)

Módosította:









▼B

A BIZOTTSÁG HATÁROZATA

(2004. április 29.)

a bizalmas adatokhoz való tudományos célú hozzáférésre feljogosított kutatókat foglalkoztató szervezetek jegyzékének megállapításáról

(az értesítés a C(2004) 1664. számú dokumentummal történt)

(EGT vonatkozású szöveg)

(2004/452/EK)







AZ EURÓPAI KÖZÖSSÉGEK BIZOTTSÁGA, tekintettel az Európai Közösséget létrehozó szerződésre, tekintettel a közösségi statisztikákról szóló, 1997. február 17-i 322/97/EK tanácsi rendeletre ( 1 ) és különösen annak 20. cikke (1) bekezdésére, mivel: (1) A bizalmas adatokhoz való tudományos célú hozzáférés tekintetében a közösségi statisztikákról szóló 322/97/EK tanácsi rendelet végrehajtásáról szóló, 2002. május 17-i 831/2002/EK bizottsági rendeletnek ( 2 ) az a célja, hogy – statisztikai következtetések tudományos célú megállapításának lehetővé tétele érdekében – meghatározza a közösségi hatósághoz továbbított bizalmas adatokhoz történő hozzáférés engedélyezésének feltételeit, valamint azokat a szabályokat, amelyek a közösségi és a nemzeti hatóságok e hozzáférés előmozdítását szolgáló együttműködésére vonatkoznak. (2) A rendelet konkrétan négy fontos forrást említ, amelyek a következők: a közösségi háztartási panel; a munkaerő-felmérés; a közösségi innovációs felmérés; a szakmai továbbképzési felmérés. (3) A közösségi hatóság a bizalmas adatokhoz való hozzáférést a közösségi jog vagy valamely tagállam joga alapján létrehozott egyetemek és más felsőoktatási intézmények kutatói számára, valamint a közösségi jog vagy valamely tagállam joga alapján létrehozott, tudományos kutatással foglalkozó szervezetek és intézmények kutatói számára engedélyezheti. (4) Ezen túlmenően és az említett rendelet 3. cikke (1) bekezdésének c) pontjával összhangban a hozzáférés engedélyezhető más hivatalok, szervezetek és intézmények kutatói számára is, miután a 322/97/EK rendelet 20. cikkének (2) bekezdésében megállapított eljárással összhangban beszerezték a statisztikai adatok bizalmas kezelésével foglalkozó bizottság véleményét. (5) Meg kell tehát állapítani egy ilyen szervezeteket tartalmazó jegyzéket, egy olyan értékelés alapján, amelynek keretében számos feltételnek – így a szervezet elsődleges céljának, a kutatás belső szervezeti rendszerének, a meglévő biztosítékoknak és a kutatási eredmények terjesztésére vonatkozó szabályoknak – a figyelembevételére kerül sor. (6) A hozzáférés engedélyezése mellett szól az, ha a szervezet bizonyítani tudja, hogy minőségi kutatást folytat és kutatási eredményeit nyilvánosságra hozza, vagy ennek ténye közismert. Másodlagos szempont az, hogy a szervezet a saját szakterületén régóta fennálló és szaktekintélyként elismert szervezet-e, és szponzorai, partnerei és részvényesei esetleg jó hírűek-e. (7) A szervezeten belül a kutatásnak egy jól meghatározott egységben kell folynia, amely szervezeti szinten vagy a vezetők révén nem kapcsolódik a szervezet politikájával foglalkozó területekhez, és a kutatóegységet egy elkülönült, önálló egységnek kell tekinteni, amelyet olyan felső vezető vezet, aki nem tartozik közvetlen felelősséggel a szervezet politikájáért vagy céljának megvalósításáért. (8) Szükség van a szerv vezetője által nyújtott megfelelő garanciákra is, amelyek többek között olyan szempontokra terjednek ki, mint annak megakadályozása, hogy a kutatóegység munkatársai a szolgáltatott adatokból nyert információkat továbbadják az egységen kívüli munkatársaknak, kivéve azokat az összefoglaló és összesített kutatási eredményeket, amelyeket a kutatóegység vezetőjének az engedélyével adnak tovább, vagy mint annak biztosítása, hogy a szervezet minden munkatársa esetében súlyos fegyelmi vétségnek minősüljön, ha az átadott adathalmazban szereplő egyedi adatok tekintetében bármilyen információt kérnek a kutatóegység tagjaitól. (9) Ismertetni kell a szervezet épületének és számítógépes rendszereinek a fizikai biztonságát; a számítógépes rendszerekben lévő adatok biztonságát, ideértve annak leírását, hogy milyen rendelkezések biztosítják a jogosult hozzáférést, milyen rendelkezések akadályozzák meg a jogosulatlan hozzáférést, és milyen rendelkezések védik a rendszereket a szervezeten kívülről származó jogosulatlan hozzáféréssel szemben; ismertetni kell az adathalmazból származó információkat tartalmazó iratok, ezen belül a papír iratok biztonságára vonatkozó intézkedéseket is. (10) Mivel a hozzáférést tudományos célok indokolják, ebből következik, hogy az eredményeket szabadon és gyorsan a tudományos közösség rendelkezésére fogják bocsátani. Az adathalmazok pusztán belső jelentések vagy célok érdekében történő felhasználása ellentétes lenne a 831/2002/EK rendelet céljával. A szervezetnek a kutatóegységből származó kutatási eredmények terjesztésére vonatkozóan nyitott politikát kell folytatnia, ösztönöznie kell a vonatkozó tudományos szakirodalomban való publikálást, és a kutatási eredményeket a szervezet internetes honlapján vagy más megfelelő honlapon szabadon hozzáférhetővé kell tennie. (11) Az Európai Központi Bank olyan szervezetnek tekintendő, amely teljesíti a fent említett feltételeket, ezért felvételt nyer a 831/2002/EK rendelet 3. cikke (1) bekezdésének c) pontjában említett hivatalok, szervezetek és intézmények jegyzékébe. (12) E jegyzék frissítésére kerül majd sor, ha további hivatalok, szervezetek és intézmények fogják az előírt feltételeket teljesíteni. (13) Az e szervezetek által benyújtott konkrét hozzáférési kérelmeket a későbbiekben továbbra is a 831/2002/EK rendeletben megállapított szabályoknak és eljárásoknak megfelelően kell elbírálni. (14) Az e határozatban előírt intézkedések összhangban vannak a statisztikai adatok bizalmas kezelésével foglalkozó bizottság véleményével, mivel: ELFOGADTA EZT A HATÁROZATOT:







1. cikk

A melléklet tartalmazza azoknak a szervezeteknek a jegyzékét, amelyek kutatói a 831/2002/EK rendelet 3. cikke (1) bekezdésének c) pontja értelmében, tudományos célból bizalmas adatokhoz férhetnek hozzá.

2. cikk

Ennek a határozatnak a tagállamok a címzettjei.

Kelt Brüsszelben, 2004. április 29-én.

▼M13









MELLÉKLET

Szervezetek, amelyek kutatói tudományos célból bizalmas adatokhoz férhetnek hozzá

Európai Központi Bank

Spanyol Központi Bank

Olasz Központi Bank

Cornell Egyetem (New York Állam, Amerikai Egyesült Államok)

New York Városi Egyetem (New York City University), Baruch College, Politikatudományi Tanszék (New York Állam, Amerikai Egyesült Államok)

Német Központi Bank

Az Európai Bizottság Foglalkoztatási, Szociális és Esélyegyenlőségi Főigazgatóságának Foglalkoztatáselemzési egysége (Employment Analysis Unit)

Tel-avivi Egyetem (Izrael)

Világbank

A Princeton Egyetem Woodrow Wilson Közigazgatási és Külpolitikai Intézetének Egészségügyi és Jólléti Központja, New Jersey Állam, Amerikai Egyesült Államok (Center of Health and Wellbeing of the Woodrow Wilson School of Public and International Affairs)

Chicagói Egyetem, Illinois állam, Amerikai Egyesült Államok

Gazdasági Együttműködési és Fejlesztési Szervezet (OECD)

Család- és Munkaügyi Statisztikai Tanulmányok Központja, Kanada, Ottawa, Ontario Állam, Kanada (Family and Labour Studies Division of Statistics Canada)

Az Európai Bizottság Közös Kutatóközpont Főigazgatóságának az Ökonometria és Statisztikai Támogatás a Csalás Elleni Küzdelemhez Egysége (Econometrics and Statistical Support to Antifraud (ESAF) Unit, Directorate General Joint Research Centre of the European Commission)

Az Európai Bizottság Közös Kutatóközpont Főigazgatóságának a Támogatás az Európai Kutatási Térség Programjának Egysége (Support to the European Research Area (SERA) Unit, Directorate General Joint Research Centre of the European Commission)

Canada Research Chair of the School of Social Science in the Atkinson Faculty of Liberal and Professional Studies at York University, Ontario, Kanada

A chicagói Illinois Egyetem, Chicago, Amerikai Egyesült Államok

A Kaliforniai Egyetemhez tartozó Rady School of Management, San Diego, Amerikai Egyesült Államok

A Munkaügyi, Munkaügyi Kapcsolatokért felelős és Szolidaritási Minisztérium Kutatási, Tanulmányi és Statisztikai Igazgatósága (Direction de l’Animation de la Recherche, des Études et des Statistiques – DARES), Párizs, Franciaország

A New York Állami Egyetem Kutatási Alapítványa (Research Foundation of State University of New York (RFSUNY)), Albany, Amerikai Egyesült Államok

A Finn Központi Nyugdíjbiztosító Intézet (The Finnish Centre for Pensions, Eläketurvakeskus – ETK), Finnország

A Munkaügyi, Munkaügyi Kapcsolatokért Felelős és Szolidaritási Minisztérium, az Egészségügyi, Ifjúsági és Sportminisztérium és a Költségvetési, Államháztartási és Közszolgálati Minisztérium felügyelete alatt álló Kutatás, Tanulmányok, Értékelés és Statisztika Igazgatósága (Direction de la recherche, des études, de l’évaluation et des statistiques – DREES), Párizs, Franciaország

Duke Egyetem (DUKE), Észak-Karolina Állam, Egyesült Államok

Finn Társadalombiztosítási Intézet (Kansaneläkelaitos – KELA, Finnország)

Jeruzsálemi Héber Egyetem (Hebrew University of Jerusalem, HUJI, Izrael)

Belga Szövetségi Szociális Biztonsági Közszolgálat (Service public fédéral Sécurité sociale, Belgium)